钦定古今图书集成/明伦汇编/交谊典/第071卷 > 宋册府元龟 > 《饯宇文明序》前人
## 钦定古今图书集成/明伦汇编/交谊典/第071卷 > 宋册府元龟 > 《饯宇文明序》前人

昔者王烈登山，林泉动色；嵇康入座，左右生光。岂非
仙表足以感神，真姿可以错物。况我巨山之凛孤出
升华之丽清峙。群公之好善，下官之恶俗，接《霓裳》于
胜席，陪鹤辔于中轩。俱拔〈阙二字〉之标，各杖专门之气。
烟霞用足，江海情多。言泉共秋水同流，词峰与夏云
争长。虽扬庭载酒，方趋好事之游。而肆乐含毫，请命
升仙之笔。同抽藻思，共写离怀。